Kalantas

Ang Toona calantas ay isang espesye ng punong-kahoy sa pamilya ng mahogany. Matatagpuan ito sa Indonesia, Pilipinas, at Thailand. Binabantaan ito ng pagkalawa ng tirahan.Asian Regional Workshop (Conservation & Sustainable Management of Trees, Viet Nam) 1998.  Toona calantas. 2006 IUCN Red List of Threatened Species.   Kinuha noong 23 Agosto 2007 (sa Ingles). Karaniwang tinatawag itong kalantas (binaybay din bilang calantas), lanipga (sa Bisaya at Bikol), ample (sa Batanes), bantinan (sa Cagayan at Mountain Province), danupra (sa Zambales at Ilocos Norte), Philippine cedar (sa Ingles), o Philippine mahogany (bagaman ang huli ay maaring ilapat sa mga kasapi ng hindi kaugnay na genus Shorea).

Deskripsyon at penolohiya
Maaring lumago ang punong kalantas hanggang  at sumusukat hanggang  sa diametro. Ang kulay ng banakal nito ay mula madilaw hanggang sa madilim na kayumanggi at ang panloob na banakal ay maliwanag na kayumanggi habang diretso at hugis baso ang katawan nito. Naisasalarawan ang dahon nito bilang tambalan, salit-salit na pahaba o pangkalahatang lanseyolado. Nakakapsula ang prutas ng kalantas na maaring tambilugan o pahaba na sumasukat ang haba sa .

Nagaganap ang pamumulaklak mula Hunyo hanggang Agosto habang namumunga ito mula Setyembre hanggang Nobyembre. Sa Bundok Makiling, Laguna, Pilipinas, nagaganap ang pangongolekta ng mga buto mula Pebrero hanggang Marso.

Distribusyon, kahalagaan at katayuan ng pananatili

Pangkalahatan nakakalat sa buong Pilipinas partikular sa mga kapuluan ng Balabac, matatagpuan ang punong kalantas sa mga burol ng isang gubat na nasa mababa hanggang katamtamang altitud o taas. Ginagamit ang kahoy ng puno sa paggawa ng kahon, muwebles o plywood. Naikategorya ang kalantas ng International Union for Conservation of Nature (IUCN) bilang Kakulangan sa Datos ngunit naiulat na ubos na ubos na ang kalantas dahil sa pagtrotroso at kaingin. Ginawa ang mga pagsisikap sa muling pagtatanim sa gubat sa Pilipinas at napabiling dito ang punong kalantas sa mga pagsisikap na ito. Ang isa sa mga pagsisikap na ito ay ginawa ng Kagawaran ng Kapaligiran at Likas na Yaman ng Pilipinas noong panahon ng termino na noo'y Pangulong Gloria Macapagal-Arroyo kung saan ang pangulo mismo ang nagtanim ng punla ng isang punong kalantas,na pinapaboran na puno na itinataguyod ng pangulo.

Galerya

Mga sanggunian

Kategorya:Punungkahoy